Arrate Bergara Igartua

Arrate Bergara Igartua (Tutera, Nafarroa Garaia, 2000) pilotaria eta psikologoa da.

 Biografia 
Arrate 6 urte besterik ez zituela hasi zen Tuterako Eraso klubean jokatzen, mutilekin neurtuz, kiroldegian jokatuz eta gustuko zuen baina begiratzeko ispilurik ez zuen kirolarekin gozatzen, beste asmorik gabe. Gerora ikasi zuen garrantzitsua dela emakumezko erreferenteak egotea txikienentzat, funtsezkoa harrobia sortzeko. 

15 urterekin Bergarara joan zen, eta han Bergara Kirol Elkartean sartu zen, baina urtebetez palarekin jokatzeko izena eman behar izan zuen, ez baitzegoen pilota mistoarekin jokatzen zuen emakumerik (ohikoa baino bigunagoa baina hasiera batean jokatzen hasi zen goxua baino gogorragoa). Ondoren, Andoainera, eta Lea Ibarrera joan zen.

Arrate Bergara psikologian lizentziatua da eta master bat egiten dihardu. 18 urterekin hasi zen Psikologia ikasten eta kirolarekin uztartu behar izaten zuen"Orain master bat egiten ari naiz karrera amaitu ondoren. Orain arte goizez ikasten nuen eta arratsaldez ia egunero edo gutxienez hiru egunez entrenatzen nuen astelehenetik ostiralera. Goizean pixka bat gehiago estresatzen nintzen eta arratsaldean pilotarekin distraitu egiten nintzen. Etorkizunean emakumeak horretan bakarrik aritzeko aukerarik izan gabe... Hau oso ondo uztartzea baina pilotan bakarrik aritzea gustatuko litzaidake, horrek maila igotzea eragingo luke, baina gaur egun ezinezkoa da ".Arrateren amets nagusietako bat pilotatik  bizi ahal izatea da, edo behintzat emakumeen pilotaren zabalkundea ez gelditzea eta hazten jarraitzea.

 Lorpenak 
Lorpen aipagarriak:

 2017an Arrate Bergara Igartua manista tuterarrak irabazi zuen Emakume Master Cup Laboral Kutxa Lehen Mailako emakumezkoen lehen txapelketa, Alba Martinez errioxarra bikote zuela. Pilotari gazteak 22-18 gainditu zituen Nagore Arozena eta Nagore Bilbao Zornotzako pilotalekuan jokatutako finalean. Horrela, bere lehen txapela lortu zuen 15 urterekin.

 2023an Hiru Hiriburuak binakako txapelketa irabazi zuen Arrate Bergarak, Amaia Aldairekin batera Leire Garai eta Irati Zabala 22-19 menderatu ostean. Bizkaia frontoiko harmailak beteta zeudela, faborito izatearen presioa ondo kudeatu arren, ondo sufrituta jantzi zuen txapela Bergarak.

 Aintzatespenak 

 2017an urteko emakumezko kirolari onenaren saria eman zion Tuterako udalak.

 Erreferentziak 

 Kanpo estekak 

 Arrate Bergara: "Familiari eta Tuterako klubari zor diet txapela" Goiena, 2023.10.20

Kategoria:Tuterarrak
Kategoria:Euskal Herriko pilotariak
Kategoria:Emakume pilotariak
Kategoria:Euskal Herriko psikologoak
Kategoria:Emakume psikologoak